Kibernaptár

Scirge Shadow AI és AI Security Webinár
2025-05-22 09:30 - 10:30 (Europe/Budapest)
Vendégünk Keleti Arthur jövőkutató, az ITBN alapítója, akivel az ember és AI kapcsolatának 50 árnyalatáról fogunk beszélgetni.
Milyen etikai, safety, és IT biztonsági vonatkozásai vannak az AI megoldásoknak?
Milyen felelőssége, lehetősége és eszközei vannak a kockázatok kezelésére a biztonsági szakembereknek és milyen a cégvezetőknek és a felhasználóknak?

Információvédelem menedzselése CXVI. Szakmai fórum
2025-05-21 09:30 - 13:00 | Óbudai Egyetem 1034 Budapest, Bécsi út 96/B., Bécsi út 96/B,, Budapest, 1034
Hétpecsét Információbiztonsági Egyesület
Információvédelem menedzselése CXVI. Szakmai fórum
A Hétpecsét Információbiztonsági Egyesület meghívja Önt, a 2025 Május 21-én tartandó, „Információvédelem menedzselése CXVI Szakmai Fórum” rendezvényére.
Majd 13:30-tól DPO fórum!

security BSides Budapest 2025
2025-05-21 00:00 - 23:59 | Lurdy Konferencia-és Rendezvényközpont, Könyves Kálmán krt. 12-14., Budapest, Pest, 1097, Magyarország
A Security BSides a független IT security rendezvények és konferenciák nemzetközi hálózata. A budapesti eseményt 2025-ben már 9. alkalommal rendezik meg.

Critical Infra ConnAction konferencia
2025-05-16 09:00 - 23:30 | Symbol Budapest, Bécsi út 56., Budapest, 1036
Csatlakozz hozzánk 2025. május 15-én a Symbol Budapestben, ahol a Critical Infra ConnAction konferencia keretében közösen formáljuk az ipari digitalizáció jövőjét! Ez az esemény azoknak szól, akik nemcsak követni, hanem alakítani is szeretnék a hazai iparági trendeket.
A Com-Forth Kft. több mint 15 éve szervez szakmai rendezvényeket, ahol a szakmaiság, a tudásmegosztás és az értékes kapcsolatok építése áll a középpontban. Idén olyan égető kérdéseket járunk körbe, mint az OT-kiberbiztonság, az AI és adatelemzés, valamint az fenntarthatóság, az ESG és az energiamenedzsment.
Vezető iparági szakértők osztják meg tapasztalataikat, így exkluzív előadásokon keresztül betekintést nyerhetsz olyan kritikus témákba, mint a NIS2 és az új magyar kibertörvény kihívásai, valamint a mesterséges intelligencia és a 6G technológia ipari vállalatokra gyakorolt hatása.
Az este során pedig egy kötetlen networking program vár rád élő zenével, prosecco- és whisky kóstolóval – egy tökéletes lehetőség a kapcsolatépítésre inspiráló környezetben.
Program és regisztráció: https://info.comforth.hu/critical-infra-connaction-2025

ISACA Második szerdai előadás - 2025. május
2025-05-14 17:00 - 19:00 | Online
Mihály Tamás – Bódis Péter: Security & Hatékonyság – Az új és áthelyezett dolgozók szükséges jogosultságainak meghatározásában
Az előadásról:
Ahhoz, hogy egy jogosultságkérésnél jól megfogalmazzák, mire van szüksége egy új vagy áthelyezett munkatársnak, adott esetben sok munkára van szükség és kockázatot is hordoz. Az, hogy milyen munkakörbe érkezik, még nem mutatja meg pontosan, hogy mire lehet szüksége, ez sok egyéb tényezőtől is függ. Emiatt legtöbbször a vezető rámutat valakire, és azt kéri, hogy az ő jogait másolják le. Ez a megközelítés biztonsági szempontból is problémás és komoly terhet ró az IT-ra is: hosszas keresés és egyeztetési folyamat indul el hibalehetőségek sokaságával, és napok, akár hetek telhetnek el, mire a megfelelő jogosultságok meghatározásra, jóváhagyásra és beállításra kerülnek.
A vállalatok rengeteg strukturált és strukturálatlan adatot tárolnak munkavállalóikról a munkakörükön túl – ez pedig fejlett adatbányászati és mesterséges intelligencia alapú módszerekkel elemezhető. Így pontosan meghatározható, hogy a munkavállaló napi munkájában mik azok a jogosultságok, amire biztosan szükségük van. Ezzel felgyorsítható és pontosabb lesz a szükséges jogosultságok meghatározása, kiosztása, hatékonyabban működik a szervezet és a kockázatok is csökkennek.
Az előadókról:
Mihály Tamás CISA, CISM- Alapító, ügyvezető-helyettes (XS Matrix – TheFence)
Mihály Tamás közgazdász és bankinformatikus végzettségű, CISA és CISM minősítésekkel. Pályafutását Big4 IT biztonsági tanácsadóként kezdte, majd banki IT belső ellenőrként dolgozott. Több, mint tíz éven keresztül magyarországi kereskedelmi bankokban volt informatikai biztonsági vezető. Törvényi megfelelőségi, szabályozási, jogosultságkezelési, biztonsági tudatossági, belső csalásmegelőzési és adatszivárgási területeken jelentős tapasztalattal rendelkezik. Az utóbbi években kifejezetten a jogosultságkezelésre, jogosultsági kockázatmérésre, jogosultság felügyeletre és felülvizsgálatra specializálódott.
Bódis Péter- CISO (FEAK)
Bódis Péter IT Security vezetőként és ITIL Expert szakemberként több mint egy évtizede tevékenykedik az információbiztonság folyamatos fenntartása érdekében. Segíti szervezetek és nagyvállalatok (SMP, MÁK, EGIS, ORFK, MTVA) kiberhigiéniás stratégiájának felépítését, biztosítva az információs rendszerek folyamat-alapú kockázatarányos védelmét, frissítését, karbantartását, valamint az információbiztonsági bevált gyakorlatok alkalmazását.

Amiről mindenkinek tudnia kell: A DIGITALIZÁCIÓ TERMÉSZETE
2025-05-07 17:00 - 18:30 | Katona József Könyvtár, Piaristák tere 8., Kecskemét, 6000
OKOSTELEFON? SZÁMÍTÓGÉP? INTERNET? DIGITÁLIS EZ MEG AZ?
Megfoghatatlan és beláthatatlan világ. Hogyan lehetünk mégis biztonságban?
DIGITÁLIS SZEMÉLYVÉDELMI ISMERETEK A BIZTONSÁGOS MAGÁNÉLETHEZ
„MÁSFÉL ÓRÁS BESZÉLGETÉSEK” PROGRAMSOROZAT
1. rész
A DIGITALIZÁCIÓ TERMÉSZETE
Témakörök:
• Kényelem vagy kiszolgáltatottság?
• A „digitális virtuális” és az „analóg materiális” világ különbözése
• A digitális magánbiztonság alapjai: kockázatok, lehetőségek, felelősség
• Kockázatok: javak megsemmisítése, kitárulkozás, kiszolgáltatott helyzet
• Lehetőségek: személyvédelem, családvédelem, közösségvédelem
• Felelősség: Mitévők lehetünk? – A digitalizáció tudatos alkalmazása
A program jellege:
Klubfoglalkozás jellegű interaktív beszélgetés és „Kérdezz! Felelek.”
Programvezető:
EŐRY CSABA ÖRS
adatkezelési szakember és mentor
biztonságtechnikai mérnök
magándetektív
polgárőr

Exabeam Partner Workshop Kiemelt esemény MSSP partnereknek és SOC-elemzőknek
2025-04-29 08:30 - 16:00 | RelNet Technológia Kft., Váci út 71., Budapest, 1047
Ezúton meghívjuk Önt az Exabeam Partner Workshopra, ahol első kézből ismerheti meg a gyártó legújabb fejlesztéseit. Az esemény célja, hogy technikai mélységben bemutassuk az Exabeam megoldásait, valamint lehetőséget biztosítsunk közvetlen párbeszédre a gyártó szakértőivel.
Program:
09:00 – 09:15 Köszöntő, program áttekintése – Borbély Sándor
09:15 – 10:00 Exabeam vízió és roadmap – Lars Drewianka
10:00 – 10:45 Új funkciók – Fusion XDR, MI alapú fenyegetésvadászat – Kevin Breuer
10:45 – 11:00 ☕ Kávészünet
11:00 – 12:00 Technikai demó: Incidenskezelés és automatizálás – Kevin Breuer
12:00 – 13:00 🍽 Ebéd
13:00 – 14:00 Hands-on Lab: CTF forgatókönyv – Kevin Breuer
14:00 – 14:30 Regionális esettanulmány bemutatása Exabeam – TBD
14:30 – 15:30 Partneri lehetőségek és üzleti motiváció – Lars Drewianka
15:30 – 16:00 Kérdések és válaszok, majd networking – Minden előadó

💡 Miért érdemes részt venni?
Exkluzív technikai tartalom – csak meghívott partnereknek
Hands-on lab és PoV forgatókönyv bemutató
Közvetlen kapcsolatfelvétel a gyártó nemzetközi csapatával
Hálózatépítési lehetőség hazai MSSP szakemberekkel

SuperiorPentest Capture The Flag (CTF)
2025-04-26 09:00 - 17:00 | Cyber Islands, Ulászló u. 27, Budapest, 1114
Készen állsz egy offline kihívásra? Csatlakozz a Capture The Flag (CTF) versenyünkhöz a Superior Pentest szervezésében!
Mi is ez?
Egy izgalmas, CTF esemény, ahol egyéni résztvevőként versenyezhetsz a legjobb helyezésekért és értékes díjakért.
Részletek:
Helyszín: Cyber Islands (1114 Budapest Ulászló u. 27.)
Időpont: 2025. április 26. 9:00-16:30
Eredményhirdetés: 17:00
Kihívások és szintek:
A verseny során több izgalmas kihívás vár rád, különböző nehézségi szinteken. Találd meg a gyenge pontokat, oldd meg a feladatokat és gyűjtsd be a zászlókat!
🟢 Kezdő szint: The Path of Many Ways
🔵 Közepes szint: The Seventh Seal és The Warden’s Curse
🟠Haladó szint: The Whispering Ruby
🔴Professzionális szint: Orgrimmar Siege
Díjazás:
🥇I. helyezett: Videó kártya + HackTheBox előfizetés + Részvétel az őszi házi hacker oktatásunkon
🥈II. helyezett: HackTheBox előfizetés + Részvétel az őszi házi hacker oktatásunkon
🥉III. helyezett: Részvétel az őszi házi hacker oktatásunkon
Hogyan csatlakozhatsz?
Regisztrálj a CyberIslands Eventbrite oldalán keresztül!
https://www.eventbrite.com/e/capture-the-flag-tickets-1303054213229
Ne feledd, a laptopod legyen kéznél, a DOS nem engedélyezett!
🍕 Pizzával mi készülünk!

Info Éra 2025 - Zsakó László emlékkonferencia. EIVOK Szekció
2025-04-24 12:00 - 2025-04-26 14:00 | Béke Hotel, Mátyás király stny. 10, Hajdúszoboszló, 4200
A digitális kultúra és az informatika oktatásának módszertana és szabályzói a köznevelésben továbbképzés.

Az 1991 óta megrendezésre kerülő konferencia/továbbképzés alap témája az „Informatika az oktatásban„. Kategóriájában hazánk legnagyobb és legrégebbi rendezvénye. Konferencia jellegű továbbképzés kisiskolás (óvodás) kortól a felsőoktatásig terjedő oktatásról, de alapvetően a közoktatásra koncentrálva pedagógusok, tanárok, rendszergazdák, egyetemi hallgatók, iskolai vezetők számára.

Incidenskezelés - esemény előtt vagy után? NMHH, EIVOK-60 tudományos konferencia
2025-04-17 08:00 - 13:30 | Nemzeti Média- és Hírközlési Hatóság- Rendezvényközpont, Esztergomi u. 9., Budapest, 1133, Hungary
A konferencia a HTE Információbiztonsági Szakosztály – EIVOK és a Nemzeti Média- és Hírközlési Hatóság szervezésében kerül megtartásra, amely egyben az EIVOK 60. szakmai eseménye is.
Időpont: 2025. március 27. 17:00
Forma: hibrid
Helyszín: Nemzeti Média- és Hírközlési Hatóság – Rendezvényközpont (100 fő részére) Budapest, 1133. Esztergomi út 9. (az online résztvevőknek az NMHH YouTube közvetítés linkje a regisztráció alapján, a konferencia napján kerül megküldésre)
Program:
08:00 – 08:30
REGISZTRÁCIÓ
08:30 – 08:50 MEGNYITÓ
Dr. Vári Péter NMHH, főigazgató-helyettes
Prof. Dr. Kovács László NKE, tudományos rektorhelyettes
Dr. Magyar Sándor HTE-EIVOK, elnök
PANEL I.
Levezető elnök: Dr. Magyar Sándor HTE-EIVOK, elnök
08:50 – 09:05
Incidenskezelés! De miből?
Németh Attila NBSZ, főigazgató-helyettes
09:05 – 09:20
Hogyan segít az Internet Hotline?
Dr. Csalár Dorina NMHH, Internet Hotline osztályvezető
09:20 – 09:35 Az incidenskezelés új korszaka?
Marsi Tamás NBSZ-NKI, főosztályvezető
09:35 – 09:50 Ctrl+Alt+Defend – Incidensmenedzsment az egyetemen
Németh Márton NKE, információbiztonsági vezető / CISO
09:50 – 10:05 Egy malware kalandjai az NMHH-nál
Barczi Tamás NMHH IT, biztonsági munkatárs
10:05 – 10:20 Incidenskezezelés speciális szemszögből
Dr. Kucsera Erika NKE, KNIFÁT kiberbiztonsági főtanácsadó
10:20 – 10:35 Mélytanulási módszerek az incidensek felderítésében
Vágujhelyi Ferenc HTE, elnök
10:35 – 11:10 KÁVÉSZÜNET
PANEL II.
Levezető elnök: Dr. Tóth András HTE-EIVOK, alelnök
11:10 – 11:25 Az rendben, hogy akarsz. De tudsz beszélni róla?
Vereckei Béla Pro-M Zrt., biztonsági igazgató
11:25 – 11:40 Incidenskezelés egy rendszerintegrátornál
Bódis Péter SMP Solutions Zrt., IT Biztonsági vezető /CISO
11:40 – 12:10
Kerekasztal-1: Lehet-e rutinból kezelni az információbiztonsági incidenseket?
Gábriel Gábor 4IG Nyrt., Senior Architect
Hlavaty Győző Magyar Telekom Nyrt., SOC központ vezető
Korvin András Gábor OTP Bank Nyrt., Kibervédelmi Központ osztályvezető
Marsi Tamás NBSZ NKI, főosztályvezető
Moderátor: Dr. Magyar Sándor HTE-EIVOK, elnök
12:10 – 12:50 KÁVÉSZÜNET
PANEL III.
Levezető elnök: Oláh István HTE-EIVOK, alelnök
12:50 – 13:05 Az eseménykezelés jelene és jövője
Gyebnár Gergő Black Cell Magyarország Kft., ügyvezető igazgató
13:05 – 13:20 Incidenskezelés? Mire észbe kap, már késő!
Bonifert Tamás NETI Informatikai Tanácsadó Kft., információbiztonsági igazgató
13:20 – 13:35 SOC az új határ(védelem)?
Kovács Zoltán Cisco Systems Magyarország Kft., cybersecurity specialist
13:35 – 14:05
Kerekasztal-2: Mitől jó egy incidenskezelési folyamat?
Zámbó Marcell Andrews IT Engineering Kft., SOC vezető
Szabó Gábor EUROONE Zrt., SOC vezető tanácsadó
Oroszi Eszter Diána Silent Signal Kft., Információbiztonsági üzletágvezető
Földi Gyula Valkyr Kft., SOC csoportvezető
Dr. Magyar Sándor HTE-EIVOK, elnök
Moderátor: Lencsés Gábor NMHH, informatikai igazgató
ZÁRÓ GONDOLATOK
14:05 – 14:20
Lencsés Gábor NMHH, informatikai igazgató
Dr. Magyar Sándor HTE-EIVOK, elnök
A rendezvény ingyenes, de regisztrációhoz kötött, jelentkezni az alábbi linken lehet:
https://ludevent.uni-nke.hu/event/4870/
ISACA CPE pontszerzési lehetőség!
Az előadáson való részvétel esetén 6 CPE pont szerezhető.
Konferencia szervezőbizottságának társelnökei:
Dr. Magyar Sándor
Lencsés Gábor
Oláh István
Konferencia szervezőbizottságának tagjai:
Bor Olivér
Dr. Bányász Péter
Bányász-Váczi Kincső Boróka
Buga Ferenc
Dr. Falyuna Nóra
Orbók Ákos
Dr. Tóth András

HunCERTalks 2025. április: Generatív AI vs. kiberbiztonság
2025-04-16 17:00 - 20:00 | HUN-REN SZTAKI Kende Nagytanács, Kende u. 13-17, Budapest, 1111
HunCERT kiberbiztonsági meetup, powered by HUN-REN SZTAKI & ISZT
A harmadik HunCERTalks meetupon a mesterséges intelligencia kódolásban történő felhasználása és etikátlan alkalmazása állnak majd a középpontban.
Mi történik, ha a kódom felét a ChatGPT írja? Jó ötlet mindent generatív AI-ra bízni? Mit jelent ez a nem nyílt forráskódú szoftverek nyelvére fordítva?
Többek közt ezekről lesz szó az áprilisi HunCERTalks meetupon, amit ezúttal a korábbi alkalmaktól eltérő helyszínen rendezünk.
Helyszín: 1111. Kende utca 13-17, alagsori Nagytanácsterem.
Program:
17:00 – 17:30 – Érkezés
17:30 – 18:30 – Előadások
18:30 – 20:00 – Networking
Előadók:
Dr. Bödecs Béla, alelnök, Internet Szolgáltatók Szövetsége (ISZT) / ügyvezető, VIVAnet DataCenter Kft – Kódolás AI segítséggel – néhány gondolat
Dr. Héder Mihály, tudományfilozófus, HUN-REN SZTAKI – A biztonságos MI filozófiai dimenziói
TBA
A rendezvény ingyenes, de regisztrációhoz kötött. A rendezvényen kép és hangfelvétel készülhet.

NBSZK KTKK Kiber-konferencia
2025-04-10 14:00 - 18:00 | Nemzeti Közszolgálati Egyetem Zrínyi Miklós Laktanya és egyetemi Campus Tudós Kávézó, Hungária krt. 9, Budapest, 1101
Kedves Hallgatótársak!
Kiberszekcióban írsz TDK-t vagy részt veszel az OTDK-n, de úgy érzed még szükséged van egy kis gyakorlásra?
Érdekel a téma, kutatsz benne, de még nem volt lehetőséged próbára tenni előadói készségeidet?
Örömmel jelentjük be, hogy a Nemzetbiztonsági Szakkollégium Kiberbiztonsági és technológiai kihívások kutatósejt szervezésében megrendezésre kerül egy Kiberbiztonsági Konferencia, amelynek célja, hogy lehetőséget biztosítson a fiatal kutatók számára, hogy bemutathassák legfrissebb kutatásaikat és innovációikat a kiberbiztonság, -védelmi és információbiztonsági területeken.
Időpont: 2025.04.10. 14:00-18:00
Helyszín: Zrínyi Miklós Laktanya és egyetemi Campus Tudós Kávézó
Beadási határidő: 2025.04.04. 23:59
Téma: Bármilyen, a kiberbiztonság, kibervédelmi és információbiztonsági kutatásokkal kapcsolatos téma.
Kérjük, hogy a résztvevők készítsenek el egy maximum 1 oldalas összefoglalót kutatásaikról, amelyet a megadott határidőig a jelentekzés során benyújtanak. Az összefoglalónak tartalmaznia kell a kutatási célokat, módszereket, eredményeket és a következtetéseket. Természetesen az eladásokat pedig egy PPT-s előadással várjuk tőletek, melyek időben maximum 15 percig tartanak.
A konferencián amellett, hogy lehetőség nyílik a tudományos előadások gyakorlására, a felkért szakmai zsűri által egy előadást segítő kritika, értékelés is kivitelezésre kerül.
Jelentkezni az nbszk.head@gmail.com email címen lehet.
Szükséges adatok, információk: név, szak, előadás címe és az összefoglaló Word formátumban.
Ne hagyjátok ki ezt a kiváló alkalmat, hogy tapasztalataikat megosszátok a szakma kiemelkedő képviselőivel!

OT kiberbiztonság a NIS2 idején
2025-04-10 09:15 - 13:45 | Aranyhomok Business-City-Wellness Hotel**** 6000 Kecskemét, Kossuth tér 3., Kossuth tér 3., Kecskemét, 6000
OT kiberbiztonság a NIS2 idején
Tervezzünk együtt jövőálló és biztonságos ipari hálózatokat!

A (kiber)biztonság gyakorlatAI: Inspiráló előadások és beszélgetések a jövőhöz vezető úton
2025-04-10 09:00 - 13:45 | Nemzeti Közszolgálati Egyetem, Ludovika Főépület Díszterem, Ludovika tér 2., Budapest, 1083, Hungary
Regisztrációs link: https://ludevent.uni-nke.hu/e/a_kiberbiztonsag_gyakorlatAI

OT kiberbiztonság a NIS2 idején
2025-04-08 09:15 - 13:45 | Best Western Plus Lakeside Hotel**** 8000 Székesfehérvár, Ligetsor 50., Ligetsor 50., Székesfehérvár, 8000

EIVOK-58. Információbiztonsági Szakmai Fórum
2025-03-27 17:00 - 19:00 | Nemzeti Közszolgálati Egyetem, Oktatási Épület, O-112-113 MULTITEREM, Üllői út 82., Budapest, 1083
A HTE Információbiztonsági Szakosztálya – EIVOK 2025. március 27-én tartja következő információbiztonsági szakmai fórumát.
A fórum hibrid formában (jelenléti részvétel és online közvetítés) kerül megrendezésre. A fórumon való részvétel ingyenes, de regisztrációhoz kötött.

Konnektivitás kiberbiztonságosan
2025-03-20 09:00 - 16:00 | D50 Hotel és Rendezvényközpont, Damjanich u. 50., Budapest, 1071
A magyar hírközlési piac szereplőit tömörítő Hírközlési Érdekegyezető Tanács (HÉT), valamint a Hírközlési és Informatikai Tudományos Egyesület első ízben 2024. tavaszán szervezett minikonferenciát elősegítendő a Network and Information Security Directive 2 (NIS2), a hálózati és információs rendszerek biztonságáról szóló irányelvnek és a kapcsolódó hazai szabályozásnak való megfelelést.
A Konnektivitás kiberbiztonságosan konferencia ennek a folytatásaként az azóta összegyűjtött tapasztalatokról és a hatályba lépett új szabályzókról szól majd.
A konferencia a kibervédelem, a hírközlési piac és az informatikai biztonsággal foglalkozó szektor – a hírközlési szolgáltatói, a tanácsadói, auditori és a hatósági – szereplőinek lehetséges együttműködésével foglalkozik majd, annak érdekében, hogy a hírközlés a felgyorsult digitalizáció közepette is meg tudjon felelni a kibervédelem szempontrendszereinek és szigorú elvárásainak.

ISACA Második szerdai előadás - 2025. március
2025-03-12 17:00 - 19:00 | Online
Kollár Róbert – Pintér Szabolcs: Belső ellenőrzés és ISO tanúsítás – hasonlóságok és eltérések
Az előadásról:
Az előadásban az előadók bemutatják a belső ellenőrzés és az ISO minősítés áttekintő módszertanát, kitérve azok eltéréseire és egyezőségekre.
Az előadókról:
Róbert több mint 30 éves ellenőrzési tapasztalattal rendelkezik.
Pályafutását a Deloitte-nél kezdete majd a Rabobank Hungáriánál folytatta számvitel és adózás területen.
1998-tól a Citibankban dolgozott mint belső ellenőrzési vezető.
2008-tól a KBC Bank regionális audit koordinátora, majd 2013-tól a K&H Bank belső ellenőrzési igazgatója volt.
25 év banki pályafutás után 2023 augusztusától az MVM csoport belső ellenőrzési igazgatója.
2007-től a Magyar Közgazdasági Társaság Ellenőrzési Szakosztályának elnökségi tagja.
2010-től a BEMSZ elnökségi tagja, 2012-2018 között elnöke.
2020 októbere óta az ECIIA elnökségi tagja.
Szabolcs informatikai mérnök-közgazdász, információbiztonsági szakmérnök.
ISO auditori és tanácsadói szakmai útját 2003-ban kezdte egy mérnöki szolgáltató vállalkozásnál, ahol információs rendszerszervezőként elsősorban minőségügyi és informatikai fejlesztéseket vezetett, de tapasztalatai kiterjednek a környezetvédelmi területek irányítására is.
Auditori tapasztalatait a KEOP (Környezet és Energia Operatív Program) ellenőreként is bővítette.
Számos BPR (Business Process Reengineering) projektben vett részt, melyek során ismereteket szerzett az üzleti folyamatok újratervezésében és optimalizálásában.
Jelenleg az MVM csoportban dolgozik, ahol 2022-től az MVM Informatika Zrt. senior irányítási rendszer szakértőjeként, 2024 februárjától pedig az MVM csoport Belső Ellenőrzési Igazgatóságának vezető IT auditoraként tevékenykedik.

IT Express: Active Directory webinár
2025-03-05 12:00 - 13:00 | Online
Az esemény ideális azoknak az informatikai szakembereknek, akik szeretnék elmélyíteni tudásukat az Active Directory kezelésével, biztonságával és optimalizálásával kapcsolatban.
A webinárium során bemutatjuk, hogyan javítható a hatékonyság és a biztonság az Active Directory környezetben.

HunCERTalks 2025 február: Áldozat lettem, mi lesz most?
2025-02-20 17:00 - 20:00 | HUN-REN SZTAKI, 1111 Lágymányosi utca 11., 6. emelet, Innovációs és Demonstrációs Tét (IDT), Lágymányosi utca 11., 6. emelet, Budapest, 1111
Február 22-e a bűncselekmények áldozatainak uniós emléknapja, és ide sajnos egyre több kiberbűnözői áldozatot is sorolhatunk.
A HunCERTalks 2 meetup a közelgő emléknapnak megfelelően az egyéni áldozatokkal foglalkozik.
-Mi történik, ha bajba kerülünk?
-Hogyan dolgozzuk ezt fel?
-Kihez fordulhatunk?
-És legfőképp: mit tehetnek azért, hogy ez többet ne forduljon elő?
A rendezvény ingyenes, de regisztrációhoz kötött: https://terem.sztaki.hu/event/32/
Program
17:00 – 17:30 – Érkezés
17:30 – 18:30 – Előadások
18:30 – 20:00 – Networking
Előadók
„Szégyene talán még túléli őt” – Online bűncselekmények áldozatainak tapasztalatai
Fiáth Titanilla, pszichológus, kulturális antropológus, ELTE
Ostrom alatt a magánélet és a pénz – Célzott kibertámadások, szakértői szemmel
Rigó Ernő, a HUN-REN SZTAKI Hálózatbiztonsági és Internet Technológiák Osztályának (HBIT) vezetője / HunCERT
„Kiberbűnözés áldozata lettem, mit tehet a jog?” – Lehetőségek, kérdések, megoldások
Inzelt András, ügyvéd, HUN-REN SZTAKI

NIS 2 webinar 7.0 esemény - Új NIS2-es történések - az SZTFH rendelet
2025-02-20 10:00 - 11:00
NIS 2 webinar 7.0 esemény – Új NIS2-es történések – az SZTFH rendelet
2025. február 20. 10:00-11:00
A részvétel ingyenes, de regisztrációhoz kötött. A regisztrációt követően e-mail-ben fogjuk értesíteni az előadás pontos linkjéről.
Tematika:
– Hatósági díj és audit díj számítás – hogyan alakulnak a költségek
– Audit mód – milyen követelményeknek kell megfelelni?
– SZTFH rendeletek – a legfrissebb szabályozások áttekintése
– Audit értékelési képlet értelmezés
Regiszráció:
https://www.gillandmurry.com/copy-of-nis2-webinar-7-0
Facebook csoport, ahol további érdekes és fontos információkat osztunk meg a NIS2-vel kapcsolatosan: https://www.facebook.com/groups/1459820784876650/

Grand Opening 2025 - Digital TransMIssion konferencia
2025-02-20 00:00 - 2025-02-21 23:59 | Hotel Helikon, Mikus Gyula sétány 5., Keszthely, 8360
Senki sem lehet analóg ebben a fénysebességgel fejlődő, digitalizálódó világban! Ha azt gondolják a vezetők, hogy inkább megússzák a fejlesztéseket, ha inkább megpróbálják az eddig bevált módszerekkel vezetni a vállalatot és a jövő helyett a múltba kapaszkodnak, akkor hamar le fognak maradni és jelentős hátrányba is kerülhetnek a versenytársakhoz képest.
A digitális átállás elkerülhetetlen tényezővé vált. Keressük hát meg a lehető legideálisabb megoldásokat. A megoldandó feladatok pedig igen sokrétűek és nem is mindig egyértelmű az irány.
Mit kell tennünk, ha még a problémát sem ismertük fel? Mit kell tennünk, ha felismertük? Vizsgáljuk meg, hogy milyen lehetőségeink vannak, hogyan válasszunk partnert, megoldást az éppen felmerülő problémákra.
Hogyan válasszunk tanácsadót, beszállítót, szoftvert, hardvert, infrát, vasat? Milyen erőforrások szükségesek egy jól megtervezett és nem mellesleg biztonságos IT rendszer felépítéséhez vagy modernizáláshoz? Hogyan használjuk a mesterséges intelligencia erőforrásait és tudását?
Mik a humán erőforrás gazdálkodás kritikus pontjai? Mi a drága és mi olcsó egy rendszerben és biztos, hogy ami elsőre drágának tűnik az tényleg drágább? Velünk vannak az örök dilemmák: felhő-vagy fizikai infra? Mikortól mondhatjuk, hogy biztonságban vannak az adataink? MI vagy humán agy?
A sort hosszasan lehetne folytatni, de az biztos, hogy ezekre a dilemmákra adunk gyakorlati megoldásokat kétnapos szakmai konferenciánkon februárban.

Detekciós képességek és eseménykezelés a kiberbiztonságban
2025-02-19 09:00 - 12:00 | Ernst & Young HQ, Váci út 20., Budapest, 1138
Csatlakozz az EY és a Black Cell közös eseményéhez, ahol bemutatjuk a legújabb kiberbiztonsági detekciós és eseménykezelési technológiákat. Az eseményen szó lesz az adatforrások gazdagításáról, a belső hálózati események elemzésének fontosságáról, a honeypotok szerepéről a támadók megtévesztésében, valamint a beszállítói lánc biztonságának növeléséről.
Az előadások alkalmazott megoldások segítségével mutatják be a detekciós képességek lehetőségeit. Szó lesz a megtévesztés alapú lehetőségektől, melyek alacsony fals pozitív számosság mellett biztosítanak kiváló és költséghatékony észlelési képességeket. A belső kitükrözött forgalom fontosságára is szeretnénk felhívni a figyelmet számos gyakorlati példán keresztül. Végül, de nem utolsó sorban egy új irányvonalról lesz szó, a Detection-as-Code-ról, mely a SIEM rendszer hatékony szabálykezelését adresszálja.
Csatlakozzon hozzánk, és ismerje meg, hogyan fejlesztheti szervezete védelmét a legújabb módszerekkel!

EIVOK-56. Információbiztonsági Szakmai Fórum a RelNet Kft-ben
2025-01-23 16:30 - 19:00 | RelNet Technológia Kft., Váci út 71., Budapest, 1047
A HTE Információbiztonsági Szakosztálya – EIVOK 2025. január 23-án tartja következő információbiztonsági szakmai fórumát.
A fórum hibrid formában (jelenléti és ZOOM lehetősséggel) kerül megrendezésre. A fórumon való részvétel ingyenes, de regisztrációhoz kötött.

ISACA Második szerdai előadás - 2025. január
2025-01-22 17:00 - 19:00 | Online
Idei első Második szerdai előadásunkon rendhagyó módon két előadónk lesz, akik az ISACA Budapest Chapter magyar nyelvű képzéseinek oktatói.
Előadók: Biró Gabriella és Krasznay Csaba
Előadás címe: Hogyan készüljünk fel az ISACA vizsgákra?
Az eseményhez az alábbi linken keresztül lehet csatlakozni:
https://cpe.isaca.hu/conference/open/UrYOCC8nRxxopZyRVJBbFj8OhwgmC4GYTRtBG3amS242LOwf0l

Hétpecsét Információbiztonsági Egyesület - Információvédelem menedzselése CXIV. Szakmai fórum - 2025 január 15 - Óbudai Egyetem
2025-01-15 09:00 - 13:00 | Óbudai Egyetem, Neumann János Informatikai Kar, Bécsi út 96/B, Budapest, 1034
2025-ben új helyszínen – Óbudai Egyetem (1034 Budapest, Bécsi út 96/B) kerül megrendezésre a fórum ezzel a tematikával:
09.30 – 10.00 Érkezés, regisztráció
10.00 – 11.30 Köszöntő és bevezető gondolatok – Aktualitások az információvédelem területén – Dr. Tarján Gábor (Hétpecsét) alelnök
Az elektromobilitási eszközök kiberbiztonsági kockázatai, különös tekintettel az e-rollerekre – Harangozó Valentin (Somogy Vármegyei Rendőr-főkapitányság) kiberbiztonsági szakértő, NKE RDI doktorandusz
A kritikus szervezetek ellenálló képességének aktualitásai – Angyal István tű. ezredes (BM Országos Katasztrófavédelmi Főigazgatóság Kritikus Infrastruktúra Koordinációs Főosztály) főosztályvezető
11.30 – 11.50 Kávészünet
11.50 – 13.00 Pillanatkép a többi EU-s tagállam NIS2 implementációjáról – Dr. Váczi Dániel (Brind) CEO
NIS 2 népítélet – Moderátor: Dr. Dósa Imre, vezető tanácsadó, FORTIX Consulting Kft.

Az OT aktuális kérdései szakmai konferencia - NMHH, EIVOK-54
2024-11-21 17:00 - 19:00 | Nemzeti Média- és Hírközlési Hatóság- Rendezvényközpont, Esztergomi u. 9., Budapest, 1133, Hungary
A konferencia a HTE Információbiztonsági Szakosztály – EIVOK és a Nemzeti Média- és Hírközlési Hatóság szervezésében kerül megtartásra, amely egyben az EIVOK 54. Információbiztonsági Szakmai Fóruma is.

ISACA Est 2024
2024-11-20 17:00 - 22:00 | Budapest Jazz Club, Hollán Ernő utca 7., Budapest, Pest, 1136, Hungary
AZ ISACA Budapest Chapter hagyományos, kötetlen estje a Budapest Jazz Clubban.

Hétpecsét Információbiztonsági Egyesület - 2024. november 20-i fórum
2024-11-20 09:30 - 13:00
A Hétpecsét Információbiztonsági Egyesület minden páratlan hónap harmadik szerdáján tartja fórumait – kivéve a hetediket a júliust.
A novemberi fórum részletes programját még csak tervezzük, de ha az előadók elfogadják a felkérést a szeptemberihez hasonló érdekes témákkal találkozhatunk.

Gábor Dénes Egyetem: Ördöglakat Minikonferencia- Rébuszok helyett kézzelfogható megoldások a NIS2 fejtörőhöz
2024-11-19 08:30 - 12:30 | Etele Pláza, Etele Cinema, Etele út 68., Budapest, 1115, Hungary
A kiberbiztonság szavatolása napjainkban már nem csak ajánlás, hanem kötelező törvényi előírás az érintett vállalatok részére. Szeretnénk meginvitálni Önt a Gábor Dénes Egyetem által szervezett „Ördöglakat” minikonferenciánkra, melynek keretében ismertetjük a NIS2 irányelvben meghatározott jogszabályi előírásokat, emellett pedig olyan kézzelfogható, gyakorlati megoldásokkal is megismerkedhetnek, amelyek segítségével a vállalatok és a kiberbiztonsági szakemberek munkája egyszerűbbé és átláthatóbbá válik.
PROGRAM
08:30-09:00 – Érkezés, regisztráció
09:00-09:10 – Miért a GDE? – Elnöki köszöntő // Gábor Dénes Egyetem (GDE), Dr. Dietz Ferenc
09:10-09:30 – Fáj vagy nem fáj, ha lecsap a NIS2? // Szabályozott Tevékenységek Felügyeleti Hatósága (SZTFH), Bor Olivér
Az előadás során nemcsak a NIS2 Európa Uniós irányelv részleteibe kaphatunk betekintést, hanem arra is fény derül, hogy a kiberbűnözők mekkora károkat tudnak okozni egy szervezet életében. Az irányelv hazai implementációs folyamata jelenleg is dübörög, a prezentációból a legfontosabb határidők, feladatok és kritériumok is kiderülnek.
09:30-09:50 – A szakszolgálat, mint a védelem legerősebb bástyája, „NIS2 és az incidenskezelés” // Nemzeti Kibervédelmi Intézet (NKI), Bíró Róbert
Az előadás célja, hogy betekintést adjon az incidenskezelés és a kiberbiztonsági követelmények megteremtésének gyakorlati megközelítésébe a NIS2 és a hatályos ENISA irányelveket alapul véve, továbbá, hogy alapot szolgáltasson a hatékony együttműködés megteremtésére.
09:50-10:10 – Jövő a jelenben, fókuszban a tudatosítás és képzés: hogyan tud segíteni a GDE a NIS2 megfelelésben? // GDE-KIT, Détári István
A Gábor Dénes Egyetem nemcsak a hagyományos informatikai egyetemi képzésben jár élen, hanem valós piaci feladatok megoldásában segíti partnereit az üzleti szférában is. Így van ez a NIS2 felkészüléssel is, melynek kiemelten fontos eleme a dolgozói tudatosítás és képzés. Nézzük meg, hogyan támogatja a vállalatokat ebben a GDE!
10:10-10:25 – Kérdezz-felelek
10:25-10:55 – Kávészünet, Networking
10:55-11:10 – NIS2 Érintett vagyok, mit teszek? // Educational Development Informatikai Zrt., Dr. Szabó Balázs
Ebben a prezentációban bemutatjuk azokat a folyamatokat, szereplőket, amelyek segítenek egy vállalatot, hogy eligazodjon a szabályozás útvesztőjében és hatékonyan be tudja építeni a NIS2 előírásokat a cég mindennapi életébe.
11:10-11:30 – Hogyan tovább? – A NIS2 tanácsadók szerepe // Cybersafe Hungary Zrt – Dellei László
Ebben a prezentációban bemutatásra kerül az auditra való felkészítés folyamata, a felmérés, GAP analízis, szabályzatok elkészítése, oktatás, megoldási javaslatok, hardver szoftver beszerzés, beüzemelés és a működtetés.
11:30-11:50 – Célegyenesben az audit // Auditori előadás
11:50- 12:15 – Ha megoldást keres: AEGIS // Spartan Code Zrt., Suti Péter
A görög mitológiában az Aegis, Zeusz legendás pajzsa jelentette a legmagasabb szintű védelmet és oltalmat. Most ez az ősi erő újjászületik a digitális korban! Ismerd meg az AEGIS Megfelelés Menedzsment Rendszert, amely nem csak megvéd a kiberfenyegetésektől, de pártfogásába veszi teljes NIS2 megfelelési folyamatod.
12:15-12:30 – Kérdezz-felelek
Bízunk benne, hogy meghívott előadóink útmutatásával a nap végére minden fontos információ a rendelkezésükre fog állni ahhoz, hogy vállalatuk fel tudjon készülni a NIS2 által támasztott kihívásokra.

Amennyiben a téma felkeltette érdeklődését, várjuk REGISZTRÁCIÓJÁT ITT.
A helyszínen korlátozott számban tudunk vendégeket fogadni, ezért regisztrációja csak visszaigazolásunk után tekinthető véglegesnek.
Vendégeink számára az Etele Plaza Tetőparkolójában 4 órányi ingyenes parkolást biztosítunk. A tetőparkoló a Gyergyótölgyes utca felől közelíthető meg. A rendezvény végén ne felejtse el rendszámának megadásával érvényesíteni a 4 óra ingyenes parkolást hostesseinknél!
